CELEX: 32001D0245
Language: sl
Date: 2001-03-22 00:00:00
Title: Odločba Komisije z dne 22. marca 2001 o nevključitvi zineba v Prilogo I k Direktivi Sveta 91/414/EGS in o preklicu registracije fitofarmacevtskih sredstev, ki vsebujejo to aktivno snov (notificirano pod dokumentarno številko K(2001) 749)Besedilo velja za EGP

Pomembno pravno obvestilo

|

32001D0245

Uradni list L 088 , 28/03/2001 str. 0019 - 0020

		Odločba Komisijez dne 22. marca 2001o nevključitvi zineba v Prilogo I k Direktivi Sveta 91/414/EGS in o preklicu registracije fitofarmacevtskih sredstev, ki vsebujejo to aktivno snov(notificirano pod dokumentarno številko K(2001) 749)(Besedilo velja za EGP)(2001/245/ES)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet [1], kakor je bila nazadnje spremenjena z Direktivo Komisije 2000/80/ES [2], in zlasti četrtega pododstavka člena 8(2) Direktive,ob upoštevanju Uredbe Komisije (EGS) št. 3600/92 z dne 11. decembra 1992 o določitvi podrobnih pravil za izvajanje prve faze delovnega programa iz člena 8(2) Direktive Sveta 91/414/EGS o dajanju fitofarmacevtskih sredstev v promet [3], kakor je bila nazadnje spremenjena z Uredbo Komisije (ES) št. 2266/2000 [4], in zlasti četrtega pododstavka člena 6(5) Uredbe,ob upoštevanju naslednjega:(1) Člen 8(2) Direktive 91/414/EGS določa, da Komisija izvede delovni program za ocenjevanje aktivnih snovi v fitofarmacevtskih sredstvih, ki so že bila na trgu 15. julija 1993. Podrobna pravila za izvajanje tega programa so določena v Uredbi (EGS) št. 3600/92.(2) Uredba Komisije (ES) št. 933/94 [5], kakor je bila nazadnje spremenjena z Uredbo (ES) št. 2230/95 [6], opredeljuje aktivne snovi, ki jih je treba oceniti v okviru Uredbe (EGS) št. 3600/92, določa državo članico poročevalko za oceno vsake snovi in identificira proizvajalce posamezne aktivne snovi, ki so pravočasno predložili prijavo v skladu s členom 4(2) Uredbe (EGS) št. 3600/92.(3) Zineb je ena od 90 aktivnih snovi, ki jih navaja Uredba (ES) št. 933/94.(4) Vsi prijavitelji te aktivne snovi so Komisijo in državo članico poročevalko obvestili, da ne želijo več sodelovati v delovnem programu za to aktivno snov, torej ne bodo več pošiljali nadaljnjih informacij.(5) Zato ta aktivna snov ne more biti vključena v Prilogo I k Direktivi 91/414/EGS.(6) Vsako prehodno obdobje za odstranitev, skladiščenje, dajanje v promet ter uporabo obstoječih zalog fitofarmacevtskih sredstev z vsebnostjo zineba, ki ga je država članica odobrila v skladu z določbami člena 4(6) Direktive 91/414/EGS, mora biti omejeno na največ 18 mesecev, da se poraba obstoječih zalog omeji na samo še eno rastno sezono.(7) Ta odločba ne posega v ukrepe, za katere se Komisija v zvezi s to aktivno snovjo lahko odloči pozneje v okviru Direktive Sveta 79/117/EGS [7].(8) Ukrepi, predvideni s to odločbo, so v skladu z mnenjem Stalnega odbora za zdravstveno varstvo rastlin –SPREJELA NASLEDNJO ODLOČBO:Člen 1Zineb ni vključen v Prilogo I k Direktivi 91/414/EGS kot aktivna snov.Člen 2Države članice zagotovijo, da:1. se registracije fitofarmacevtskih sredstev, ki vsebujejo zineb, prekličejo v roku šestih mesecev od datuma sprejetja te odločbe;2. se od datuma sprejetja te odločbe ne izda ali obnovi nobena registracija fitofarmacevtskih sredstev, ki vsebujejo zineb v skladu z odstopanjem iz člena 8(2) Direktive 91/414/EGS.Člen 3Vsako prehodno obdobje, ki so ga države članice v skladu z določbami člena 4(6) Direktive 91/414/EGS odobrile, je kar najbolj kratko in ne sme presegati 18 mesecev od datuma sprejetja te odločbe.Člen 4Ta odločba je naslovljena na države članice.V Bruslju, 22. marca 2001Za KomisijoDavid ByrneČlan Komisije[1] UL L 230, 19.8.1991, str. 1.[2] UL L 309, 9.12.2000, str. 14.[3] UL L 366, 15.12.1992, str. 10.[4] UL L 259, 13.10.2000, str. 27.[5] UL L 107, 28.4.1994, str. 8.[6] UL L 225, 22.9.1995, str. 1.[7] UL L 33, 8.2.1979, str. 36.--------------------------------------------------